gplsi/alia_dogv huggingface dataset:
Diari Oficial de la Generalitat Valenciana


Sumari del DOGV 3435, del 16-02-1999 (1999/653)

Notificació als possibles interessats en el recurs contenciós administratiu núm. 3496/96.
-----------------------------------------------------------------------------------------

### Dades del document

Número de DOGV
:   3435

Data del DOGV
:   16-02-1999

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1999/653


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Notificació als possibles interessats en el recurs contenciós administratiu núm. 3496/96. [1999/L653]
  
El secretari general de la Conselleria d'Economia, Hisenda i Administració Pública, fa saber:
  
Que la Federació Serveis Públics de UGT, ha interposat recurs contenciós administratiu núm. 02/0003496/96, davant la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, contra la Resolució de 28 de juny de 1996 de la Conselleria de Presidència sobre relació d'interins nomenats.
  
Per això, en compliment del que disposa l'article 49 de la Llei 29/1998, de 13 de juliol Reguladora de la Jurisdicció Contenciosa Administrativa, es notifica als possibles interessats que s'ha remés a l'esmentada sala l'expedient administratiu impugnat i se'ls cita en el termini de nou dies, a l'objecte que puguen comparèixer en les esmentades actuacions, si ho estimen convenient, per mitjà d'escrit en la deguda forma dirigit a la Sala Contenciosa Administrativa. Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en el present recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3549, del 29-07-1999 (1999/6591)

RESOLUCIÓ de 31 de maig de 1999, del conseller de Presidència, per la qual s'aprova l'escut de l'Ajuntament d'Adsubia (Alicante).
---------------------------------------------------------------------------------------------------------------------------------

### Dades del document

Número de DOGV
:   3549

Data del DOGV
:   29-07-1999

Secció del DOGV
:   III. CONVENIS I ACTES - G) ALTRES ASSUMPTES

Número del document
:   1999/6591


Data del document
:   31-05-1999

Organisme emissor
:   Conselleria de Presidència

Tipus de document
:   Resolució

Descriptors 

:   * municipi
    * administració local
    * heràldica
    * bandera

RESOLUCIÓ de 31 de maig de 1999, del conseller de Presidència, per la qual s'aprova l'escut de l'Ajuntament d'Adsubia (Alicante). [1999/Q6591]
  
L'Ajuntament d'Adsubia ha estimat convenient adoptar escut perquè el represente i simbolitze. Per això, d'acord amb les facultats que li confereixen les disposicions legals en vigor, va elevar per a la seua aprovació la corresponent proposta, prèvia memòria i estudi heràldic.
  
El procediment es va tramitar d'acord amb les normes establides en el Decret 116/1994, de 21 de juny, del Govern Valencià, pel qual es regulen els símbols, tractaments i honors de les entitats locals de la Comunitat Valenciana.
  
El Consell Tècnic d'Heràldica va emetre dictamen favorable.
  
Per aquests motius, i fent ús de les facultats que em confereix la legislació abans citada, resolc:
  
Aprovar l'escut adoptat per l'Ajuntament d'Adsubia que quedarà organitzat de la següent manera:
  
«Escut quadrilong de punta redona.
  
En camp de sinople, una torre d'or, maçonada, aclarida i terrassada de sable, sumada per un àguila de sable, en actitud de volar.
  
Per timbre corona reial oberta.»
  
Contra aquesta resolució, que posa fi a la via administrativa, els interessats podran interposar, potestativament, recurs de reposició davant el mateix òrgan que ha dictat l'acte, en el termini d'un mes comptador des de l'endemà de la notificació o publicació, si és el cas, en el Diari Oficial de la Generalitat Valenciana, o bé recurs contenciós administratiu davant la Sala Contenciosa Administrativa del Tribunal Superior de Justícia de la Comunitat Valenciana, o davant la Sala Contenciosa Administrativa de Tribunal Superior de Justícia corresponent a la circumscripció on tinguen els interessats el seu domicili, en el termini de dos mesos comptadors des de l'endemà de la notificació o publicació, si és el cas, en el Diari Oficial de la Generalitat Valenciana. Tot això d'acord amb el que disposen els articles 116 i 117 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, i els articles 10, 14 i 46 de la Llei 29/1998, de 13 de juliol, Reguladora de la Jurisdicció Contenciosa Administrativa, sense perjudici que els interessats utilitzen qualsevol altra via que consideren oportuna.
  
València, 31 de maig de 1999.- El conseller de Presidència: José Joaquín Ripoll Serrano.
Diari Oficial de la Generalitat Valenciana


Sumari del DOGV 3433, del 12-02-1999 (1999/780)

Informació pública anterior a la declaració d'urgència per a la realització de les obres: 51-A-1581. Enllaç d'accés al parc temàtic Terra Mítica des de l'autopista A-7. Termes municipals de Benidorm i de Finestrat.
----------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3433

Data del DOGV
:   12-02-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/780


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Informació pública anterior a la declaració d'urgència per a la realització de les obres: 51-A-1581. Enllaç d'accés al parc temàtic Terra Mítica des de l'autopista A-7. Termes municipals de Benidorm i de Finestrat. [1999/M780]
  
El director general d'Obres Públiques va aprovar el projecte de referència el 17 de gener de 1998 (ordre de delegació de 12 de febrer de 1990, DOGV núm. 1.254).
  
En compliment d'allò que s'ha disposat en l'article 56 del Reglament d'Expropiació Forçosa, se sotmet a informació pública la relació de béns i drets afectats a fi que els interessats puguen presentar al·legacions només a l'efecte d'esmenar les possibles errades que s'hagen pogut fer en indicar els béns afectats per la urgent ocupació.
  
Termini: 15 dies a partir de la publicació del present anunci en el Boletín Oficial del Estado.
  
Se significa que el present anunci es publica als efectes establits en l'article 59.4 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, per als interessats que figuren com a desconeguts o que el domicili dels quals s'ignora.
  
Informació i presentació d'al·legacions:
  
Conselleria d'Obres Públiques, Urbanisme i Transports.
  
Alacant: avinguda d'Aguilera, 1. Telèfon: 712 15 39 21.
  
Castelló de la Plana: avinguda del Mar, 16. Telèfon: 023 01 08 11.
  
València: avinguda de Blasco Ibáñez, 50. Telèfon: 64 180 42 58.
Diari Oficial de la Generalitat Valenciana


Sumari del DOGV 3474, del 15-04-1999 (1999/3027)

Subhasta número 1/1999. Contractació en procediment obert de l'obra de renovació de l'enllumenat públic dels carrers de Sant Jaume Apòstol i adjacents, Gamieta i adjacents.
----------------------------------------------------------------------------------------------------------------------------------------------------------------------------

Permalink ELI

**https://dogv.gva.es/va/eli/es-vc//1999/02/24/1/dof/vci/html**

### Dades del document

Número de DOGV
:   3474

Data del DOGV
:   15-04-1999

Secció del DOGV
:   V. ALTRES ANUNCIS - B) LICITACIÓ DE CONTRACTES ADMINISTRATIUS

Número del document
:   1999/3027


Data del document
:   24-02-1999

Organisme emissor
:   Ajuntament d'Algemesí

Tipus de document
:   Subhasta

Descriptors 

:   * Algemesí
    * contracte d'obres

Subhasta número 1/1999. Contractació en procediment obert de l'obra de renovació de l'enllumenat públic dels carrers de Sant Jaume Apòstol i adjacents, Gamieta i adjacents. [1999/M3027]
  
1. Entitat adjudicadora
  
Organisme: Ajuntament d'Algemesí.
  
Dependència que tramita l'expedient: Departament de Contractació.
  
Número expedient: 1/1999.
  
2. Objecte del contracte.
  
Descripció de l'objecte: renovació de l'enllumenat públic dels carrers de Sant Jaume Apòstol i adjacents, Gamieta i adjacents.
  
Lloc d'execució: nucli urbà d'Algemesí.
  
Termini d'execució: tres mesos.
  
3. Tramitació, procediment i forma d'adjudicació
  
Tramitació: ordinària.
  
Procediment: obert.
  
Forma: subhasta.
  
4. Pressupostos base de licitació.
  
Import total: 28.595.718 de pessetes, IVA inclòs.
  
5. Garanties.
  
Provisional: 600.000 pessetes.
  
6. Obtenció d'informació i documentació.
  
Entitat: Ajuntament d'Algemesí, Departament Contractació.
  
Domicili: carrer de la Muntanya, 24.
  
Codi postal i localitat: 46143 Algemesí.
  
Telèfon: 61 711 82 67.
  
Data termini d'obtenció de documentació: 26 dies naturals a partir de la publicació.
  
7. Documents específics del contractista
  
Classificació (grups, subgrups i categoria): grup I, subgrup 1), categoria c).
  
Altres requisits: no n'hi ha.
  
8. Presentació de les ofertes o de les sol·licituds de participació
  
Data termini de presentació: 26 dies naturals a partir del dia següent a la publicació.
  
Documentació a presentar: s'especifica en la clàusula 17 del plec de condicions, apartat B).
  
Lloc de presentació: registre general de l'Ajuntament.
  
9. Obertura d'ofertes
  
Entitat: Ajuntament d'Algemesí.
  
Data: el dia hàbil següent al termini de presentació de propostes.
  
Hora: 13.00.
  
10. Altres informacions
  
11. Despeses dels anuncis
  
A càrrec de l'adjudicatari.


Còpia Permalink ELI
Diari Oficial de la Generalitat Valenciana


Sumari del DOGV 3526, del 28-06-1999 (1999/5234)

Informació pública de la modificació puntual número 8 de las normes subsidiàries.
---------------------------------------------------------------------------------

### Dades del document

Número de DOGV
:   3526

Data del DOGV
:   28-06-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/5234


Organisme emissor
:   Ajuntament dels Poblets

Tipus de document
:   Anunci

Informació pública de la modificació puntual número 8 de las normes subsidiàries. [1999/S5234]
  
El ple de la corporació en sessió ordinària celebrada el dia 3 de maig de 1999, va acordar sotmetre a informació pública l'expedient de modificació puntual número 8 de les normes subsidiàries de planejament, durant un mes des de la publicació d'aquest edicte en el Diari Oficial de la Generalitat Valenciana, d'acord amb el que disposa l'article 55 en relació amb l'article 38 de la Llei 6/1994, de 15 de novembre, de la Generalitat Valenciana, reguladora de l'Activitat Urbanística i article 158 del Reglament de Planejament de la Comunitat Valenciana.
Diari Oficial de la Generalitat Valenciana


Sumari del DOGV 3425, del 02-02-1999 (1998/11215)

Recurs contenciós administratiu número 1/98. Notificació i citació a comparéixer.
---------------------------------------------------------------------------------

### Dades del document

Número de DOGV
:   3425

Data del DOGV
:   02-02-1999

Secció del DOGV
:   IV. ADMINISTRACIÓ DE JUSTÍCIA - C) CITACIONS A COMPAREIXENÇA JUDICIAL I EXECUCIÓ DE SENTÈNCIES

Número del document
:   1998/11784


Organisme emissor
:   Conselleria d'Economia, Hisenda i Administració Pública

Tipus de document
:   Anunci

Recurs contenciós administratiu número 1/98. Notificació i citació a comparéixer. [1998/X11293]
  
El secretari general de la Conselleria d'Economia, Hisenda i Administració Pública, fa saber:
  
Que la senyora Esperanza Gil Cebriá ha interposat recurs contenciós administratiu núm. 02/1/1998, davant la Secció Segona de la Sala Contenciosa Administrativa del Tribunal Superior de Justícia de la Comunitat Valenciana, contra la Resolució de la Direcció General de Funció Pública, de 22.10.97, sobre aprovació de les relacions de llocs de treball, DOGV nº 3.112, de 31.10.97
  
Per això, en compliment del que disposa l'article 49 de la Llei 29/1998, de 13 de juliol, Reguladora de la Jurisdicció Contenciosa Administrativa, es notifica als possibles interessats que s'ha remés a l'esmentada sala l'expedient administratiu impugnat i se'ls cita en el termini de nou dies, a l'objecte que puguen comparéixer en les esmentades actuacions, si ho estimen convenient, per mitjà d'escrit en la deguda forma dirigit a la Sala Contenciosa Administrativa. Es fa constar, no obstant això, que la Generalitat Valenciana, representada pels lletrats del Gabinet Jurídic de la Presidència, compareix en el present recurs en defensa del manteniment de l'acte recorregut.
Diari Oficial de la Generalitat Valenciana


Sumari del DOGV 3515, del 11-06-1999 (1999/4952)

Recurs contenciós administratiu número 02/2877/1998.
----------------------------------------------------

### Dades del document

Número de DOGV
:   3515

Data del DOGV
:   11-06-1999

Secció del DOGV
:   IV. ADMINISTRACIÓ DE JUSTÍCIA - B) INTERPOSICIÓ O NO-ADMISSIÓ DE RECURSOS

Número del document
:   1999/4952


Organisme emissor
:   Tribunal Superior de Justícia (TSJ)

Tipus de document
:   Anunci

Recurs contenciós administratiu número 02/2877/1998. [1999/Q4952]
  
El president de la Sala Contenciosa Administrativa del Tribunal Superior de Justícia de la Comunitat Autònoma Valenciana, Secció Segona, fa saber:
  
Que l'Instituto Oftalmológico de Alicante, SL, ha interposat un recurs contenciós administratiu, amb el número 02/2877/1998, contra la Resolució de data 4 de febrer de 1998, de la Conselleria de Sanitat, sobre l'autorització a una clínica per a trasplantaments.
  
Cosa que es fa pública a l'efecte establit en l'article 60 de la llei d'aquesta jurisdicció.
Diari Oficial de la Generalitat Valenciana


Sumari del DOGV 3540, del 16-07-1999 (1999/6198)

Informació pública de l'extracte de la convocatòria per a la provisió d'una plaça de subaltern d'administració general, vacant a la plantilla de funcionaris de carrera de l'Ajuntament de Torreblanca.
-------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3540

Data del DOGV
:   16-07-1999

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   1999/6198


Data del document
:   17-06-1999

Organisme emissor
:   Ajuntament de Torreblanca

Tipus de document
:   Convocatòria

Descriptors 

:   * Torreblanca
    * concurs administratiu
    * administració local

Informació pública de l'extracte de la convocatòria per a la provisió d'una plaça de subaltern d'administració general, vacant a la plantilla de funcionaris de carrera de l'Ajuntament de Torreblanca. [1999/Q6198]
  
En el Butlletí Oficial de la Província de Castelló, número 73, de data 15 de juny de 1999, es publiquen íntegrament les bases de la convocatòria realitzada per l'Ajuntament de Torreblanca per a proveir, mitjançant concurs, una plaça de subaltern d'administració general, vacant a la plantilla de funcionaris de carrera, dotada amb els emoluments corresponents al grup E.
  
El termini de presentació de sol·licituds serà de 20 dies naturals, comptadors des de l'endemà de la publicació d'aquest anunci en el Boletín Oficial del Estado.
  
Els anuncis successius relacionats amb aquesta convocatòria es publicaran únicament en el Butlletí Oficial de la Província de Castelló i al tauler d'anuncis de l'Ajuntament.
Diari Oficial de la Generalitat Valenciana


Sumari del DOGV 3540, del 16-07-1999 (1999/6063)

Requeriment de compareixença per a notificació.
-----------------------------------------------

### Dades del document

Número de DOGV
:   3540

Data del DOGV
:   16-07-1999

Secció del DOGV
:   V. ALTRES ANUNCIS - G) ALTRES ASSUMPTES

Número del document
:   1999/6063


Organisme emissor
:   Agència Estatal d'Administració Tributària. Delegació de Les Palmes

Tipus de document
:   Anunci

Requeriment de compareixença per a notificació. [1999/M6063]
  
El senyor Luis Sierra López-Belmonte, cap de la Dependència Regional de Recaptació de l'Agència Estatal de l'Administració Tributària, Delegació de les Palmes, fa saber.
  
En virtut del que disposa l'article 105 de la Llei 230/1963, de 28 de desembre, General Tributària, en la redacció donada a aquest per l'article 28 de la Llei 66/1997, de 30 de desembre, de Mesures Fiscals, Administratives i d'Ordre Social, i com que es troben pendents de notificar actuacions administratives de procediment recaptador de constrenyiment, que es tramiten després d'intentar-ho dues vegades, per causes no imputables a l'administració, als subjectes passius/ obligats tributaris/ representants que a continuació s'indiquen.
  
Se'ls cita mitjançant aquest anunci perquè compareguen per ells mateixos o mitjançant representant legal degudament autoritzat en la Unitat de Recaptació Executiva de la Delegació de l'Agència Estatal d'Administració Tributària de les Palmes, amb domicili en la plaça dels Drets Humans, número 1, quarta planta, en horari de 09.00 a 14.00 hores, de dilluns a divendres, per a ser notificats, en el termini de 10 dies comptats des del següent al d'aquesta publicació.
  
S'avisa que si transcorregut el dit termini no hagueren comparegut, la notificació s'entendrà produïda a tots els efectes legals, des del dia següent al del venciment del termini assenyalat per a comparéixer.
Diari Oficial de la Generalitat Valenciana


Sumari del DOGV 3649, del 21-12-1999 (1999/10692)

Ressenya de la Resolució de 21 de juny de 1999, per la qual s'aprova definitivament l'homologació modificativa del sector PERI núm. 2, i el seu corresponent pla de reforma interior del Planejament General de Monforte del Cid.
---------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3649

Data del DOGV
:   21-12-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/10484


Organisme emissor
:   Conselleria d'Obres Públiques,Urbanisme i Transports

Tipus de document
:   Anunci

Ressenya de la Resolució de 21 de juny de 1999, per la qual s'aprova definitivament l'homologació modificativa del sector PERI núm. 2, i el seu corresponent pla de reforma interior del Planejament General de Monforte del Cid. [1999/X10190]
  
El conseller d'Obres Públiques, Urbanisme i Transports, per Resolució de 21 de juny de 1999, va aprovar definitivament l'homologació modificativa del sector PERI núm. 2, i el corresponent pla de reforma interior del Planejament General de Monforte del Cid.
  
Contra aquesta resolució, que exhaureix la via administrativa, es podrà interposar un recurs contenciós administratiu, davant del Tribunal Superior de Justícia de la Comunitat Valenciana, en el termini de dos mesos, comptats des de l'endemà de la notificació. Per a la interposició d'aquest recurs serà requisit imprescindible que, prèviament, el recurrent en comunique a aquest òrgan la interposició. Tot això de conformitat amb el que estableixen els articles 57.2f i 58 de la Llei Reguladora de la Jurisdicció Contenciosa Administrativa, i els articles 110.3 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.
  
Tot això, sense perjudici que es puga interposar qualsevol altre recurs que es considere oportú.
  
El text de la resolució juntament amb les normes Urbanístiques aprovades s'ha publicat en el Butlletí Oficial de la Província d'Alacant, número 228, de 2 d'octubre de 1999.
Diari Oficial de la Generalitat Valenciana


Sumari del DOGV 3410, del 12-01-1999 (1998/10192)

Informació pública del que s'ha modificat del Projecte d'Urbanització de la Unitat d'Execució número 12.
--------------------------------------------------------------------------------------------------------

### Dades del document

Número de DOGV
:   3410

Data del DOGV
:   12-01-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1998/10524


Organisme emissor
:   Ajuntament de Bétera

Tipus de document
:   Anunci

Informació pública del que s'ha modificat del Projecte d'Urbanització de la Unitat d'Execució número 12. [1998/Q10867]
  
El Ple de l'Ajuntament, en la sessió del dia 6 de febrer de 1998, ha adoptat un acord sobre la informació pública del que s'ha modificat del Projecte d'Urbanització de la Unitat d'Execució número 12, cosa que es fa pública durant el termini de 20 dies, a fi que les persones interessades que hi haja hi puguen presentar al·legacions, d'acord amb el que s'estableix en l'article 53 de la Llei 6/1994, de 14 de novembre, Reguladora de l'Activitat Urbanística.
Diari Oficial de la Generalitat Valenciana


Sumari del DOGV 3568, del 25-08-1999 (1999/7450)

Informació pública de la correcció de la finca d'ordre núm. 5 del Projecte d'expropiació per taxació conjunta de l'àrea de reserva les Pedreres.
------------------------------------------------------------------------------------------------------------------------------------------------

### Dades del document

Número de DOGV
:   3568

Data del DOGV
:   25-08-1999

Secció del DOGV
:   V. ALTRES ANUNCIS - F) EXPROPIACIONS

Número del document
:   1999/7450


Organisme emissor
:   Ajuntament de Petrer

Tipus de document
:   Anunci

Informació pública de la correcció de la finca d'ordre núm. 5 del Projecte d'expropiació per taxació conjunta de l'àrea de reserva les Pedreres. [1999/X7450]
  
L'alcalde-president, mitjançant Decret de data 2 d'agost, ha acordat sotmetre a informació pública dels afectats a efectes d'al·legacions, per termini d'un mes, la correcció de la finca d'ordre núm. 5 del Projecte d'expropiació per taxació conjunta de l'àrea de reserva les Pedreres, titularitat de la senyora Amelia Bernabé Máñez, que es correspon amb la parcel·la 53 del polígon 23 de Petrer, amb referència de cadastre 290314623578050698DO, que consta en el Projecte com a no-inscrita al Registre de la Propietat, i el registrador de la Propietat qualifica que la finca a la qual es refereix l'expropiació apareix inscrita.
  
Se significa que el present anunci es publica, igualment, als efectes establits en l'art. 59.4 de la Llei 30/1992, de 26 de novembre.
  
Finques registrals afectades:
  
Primera
  
Terreny propietat de la senyora Amelia Bernabé Máñez, amb adreça a Plaça Pablo Iglesias núm. 1-1r-B de Petrer, inscrita al Registre de la Propietat al volum 528, llibre 65, foli 50 , finca 2578, amb una superfície segons el Projecte d'expropiació de 21.575 m², consta hipoteca a favor del senyor Juan Sañudo Arate, amb adreça desconeguda.
  
Segona
  
Propietat de la senyora Amelia Bernabé Máñez, inscrita al Registre de la Propietat al volum 696, llibre 82, foli 89, finca 5043, i que consisteix en una caseta, que en aquests moments es troba enderrocada.
  
Mitjançant aquest anunci i de conformitat amb l'art. 59.4 de la Llei 30/1992, de 26 de novembre, es notifica als afectats, per Decret de l'Alcaldia de data 2 d'agost, que puguen resultar desconeguts, dels qui s'ignore el lloc de la notificació, o bé que intentada la notificació no s'haguera pogut practicar.